F : Abernnus a yelli nettektiy tesɛa iɣallen di lqaɛa , yerna abernnus uyman-is d ireqqaqen , mači am wid n uceṭṭiḍ , uyman n ubernnus ilaq as-tgarzeḍ aqerdec , ilaq as-txedmeḍ i wqardac cituḥ , ciṭuḥ akken ad d-tefɣent tekḍifin , neqqar-asent tikḍifin ilaq ad d-teffeɣ d tareqqaqt , imir ad telmeḍ akken lɛali akken ad yerqqiq uyman n ubernnus , melmi ten-lmeḍ meṛṛa ad ten-txedmeḍ d ibuker , asen ara tegreḍ tabernnust-nni as –t-awiḍ ustu areqqaq ad nektil tesɛa iɣallen ma di lqedd tlata iɣallen , tlata iɣallen aten-teẓḍed n tecḍat sin n teḍfert , ad tegreḍ aqeymun sin iɣallen s teɣzi , yiwen yiɣiy s tehri aqeymun-nni ad tegred waḥdes ad tezded qebey yiwet n tecḍaḍt , ad t-id-bduḍ i tqarnit n tecḍaḍṭ ,imir ad tettḍeggireḍ ticrafin n 72